

**Ministerul Mediului**

 **Agenţia Naţională pentru Protecţia Mediului**

|  |
| --- |
|  **AGENŢIA PENTRU PROTECŢIA MEDIULUI MEHEDINŢI** |

 Nr. ................/………….............

 **Decizia etapei de încadrare**

 **proiect**

 Ca urmare a solicitării de emitere a acordului de mediu adresate de S.C. ORANGE ROMÂNIA S.A, cu sediul în București, Sectorul 1, Bulevardul Lascăr Catargiu, nr. 51-53, înregistrată la APM Mehedinţi cu nr. 4778 din 03.04.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei Comisiei de analiză tehnică din data de **03.09.2019** că proiectul “Dezvoltare retea de telecomunicaţii electronice între localităţile Baia de arama (CR0056), Ponoarele (CrR0247), Cerna –Varf(Cr0409), judeţul Mehedinţi;

- nu se supune evaluării impactului asupra mediului;

Justificarea prezentei decizii:

 **I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

1) proiectul se încadrează în prevederile Legii nr.292/2018 privind evaluarea impactului anumitor proiecte publice şi private asupra mediului, anexa nr. 2, pct. 10 lit.b) proiecte de dezvoltare urbana…..

2 Caracteristicile proiectului:

 2.1)prin acest proiect se urmăreşte realizarea conexiunii între releele existente printr-un cablu de fibră optică, soluţia optimă propusă fiind proiectarea traseului de fibră optică atât aerian cât şi subteran. Terenul pe care se va implementa proiectul are destinaţia de drumuri publice (judeţene, comunale, locale), reţele de utilităţi.

 Proiectul propus se va implementa în localitățile **Baia de Aramă, Ponoarele, Cerna Vârf** și **Balta *,*județul Mehedinți;**

Lungimea totală a traseului de fibră optică proiectat este de 31.250 m, din care 27.800 m aerian pe stâlpii existenți aparținând CEZ România -- Distribuție Energie Oltenia s.a., 2.400 m aerian pe stâlpi noi din lemn și 1.050 m subteran pe domeniul public al localităților.

Pentru acest proiect, amplasarea rețelei de fibră optică, se va realiza aerian (pe suport existent, aparținând CEZ România -- Distribuție Energie Oltenia s.a. și pe stâlpi noi proiectați) și subteran pe domeniul public al localității.

Traseul de fibră optică proiectat este format din 5 secțiuni, după cum urmează:

**a)Secțiunea 01 (CR\_0056 --- J\_01\_ORO)**

-aerian :de la releul existent CR\_0056, situat în extravilanul localității Dealu Mare, UAT Baia de Aramă pe stâlpii de electricitate existenți aparținând CEZ România -- Distribuție Energie Oltenia si in lungul drumurilor din intravilanul și extravilanul localităților Dealu Mare, până laintersecția cu drumul județean (DJ670) -- aproximativ 3.650 m;

- aerian -pe stâlpii noi din lemn - în lungul drumului județean (DJ670) până la primul stâlp de electricitate din intravilanul localității Ponoarele -- aproximativ 2.400 m;

-aerian pe stâlpii de electricitate existenți, aparținând CEZ România -- Distribuție Energie Oltenia în lungul culoarului rețelei electrice de medie tensiune, traversând localitatea Ponoarele (comuna Ponoarele) -- aproximativ 1.300 m;

- traseul proiectat ajunge aerian la jonțiunea de derivație J\_01\_ORO, situată în intravilanul localității Ponoarele.

**Lungimea totală a traseului proiectat în Secțiunea 01 este de 7.350 m., din care: aerian (suport existent) -- 4.950 m. și aerian (suport nou) – 2.400 m.**

**b) Secțiunea -- 02 (J\_01\_ORO --- CR\_0247)**

-aerian - de la joncțiunea de derivație J\_01\_ORO, (situată în intravilanul localității Ponoarele) în lungul culoarului rețelei electrice de joasă și medie tensiune ,pe stâlpii de electricitate existenți, aparținând CEZ România - Distribuție Energie Oltenia , până la ultimul stâlp din localitatea Ponoarele -aproximativ 1.550 m;

- subteran în lungul drumului sătești -- aproximativ 150 m;

- traseul proiectat, ajunge subteran la releul existent CR\_0247, situat la marginea localității Ponoarele si necesită amplasarea unui stâlp nou din lemn, în extravilanul comunei Ponoarele. Amplasarea noului stâlp este necesară pentru evitarea stâlpului de medie tensiune care conține echipamente electrice.

 Lungimea totală a traseului proiectat în Secțiunea 02 este de 1.700 m., din care: subteran -150 ml si aerian (suport existent) -1.550 m;

**c)Secțiunea -- 03 (J\_01\_ORO --- J\_02\_ORO)**

-aerian - de la joncțiunea de derivație J\_01\_ORO, situată în intravilanul localității Ponoarele, comuna Ponoarele , în lungul culoarului rețelei de energie electrică MT, traversând localitățile Proitești, Gheorghești și Nadanova (comuna Isverna) până la J\_02\_ORO (situată la intersecția DJ 670 cu DJ 671 E) -- aproximativ 12.000 m;

Traseul proiectat necesită amplasarea a 14 stâlpi noi din lemn, în extravilanul/intravilanul comunelor Ponoarele și Isverna (pe marginea drumurilor adiacente). Amplasarea noilor stâlpi este necesară pentru evitarea stâlpilor de medie tensiune care conțin echipamente electrice.

Lungimea totală a traseului proiectat în Secțiunea 03 este de 12.000 m., aerian pe suport existent;

**d) Secțiunea -- 04 (J\_02\_ORO --- CR\_0481)**

- aerian - de la joncțiunea de derivație J\_02\_ORO, situată la intersecția DJ 670 cu DJ 671 E, comuna Isverna ,în lungul culoarului rețelei electrice, traversând UAT Isverna până în intravilanul localității Cerna Vârf - 2.700 m;

-subteran în lungul drumului sătesc - aproximativ 100 m;

-traseul proiectat, ajunge subteran la releul existent CR\_0481, situat în intravilanul localității Cerna Vârf.

 Traseul proiectat necesită amplasarea unui stâlp nou din lemn, în extravilanul comunei Isverna. Amplasarea noului stâlp este necesară pentru evitarea stâlpului de medie tensiune care conține echipamente electrice.

Lungimea totală a traseului proiectat în Secțiunea 04 este de 2.800 m., din care: subteran --100 msi aerian (suport existent) - 2.700 m.

**e)Secțiunea -- 05 (J\_02\_ORO --- CR\_0409)**

-aerian -de la joncțiunea de derivație J\_02\_ORO, (situată la intersecția DJ 670 cu DJ 671 E, comuna Isverna) , în lungul culoarului rețelei de energie electrică MT, traversând comuna Balta până în intravilanul localității Balta -- aproximativ 6.600 m;

-subteran în lungul drumului sătesc -- aproximativ 800 m;

-traseul proiectat, ajunge subteran la releul existent CR\_0409, (situat în extravilanul localității Balta);

Traseul proiectat necesită amplasarea unui stâlp nou din lemn, în extravilanul comunei Balta. Amplasarea noului stâlp este necesară pentru evitarea stâlpului de medie tensiune care conține echipamente electrice.

Lungimea totală a traseului proiectat în Secțiunea 05 este de 7.400 m., din care: subteran --800 msi aerian (suport existent) - 6.600 m.

**2.2)** cumularea cu alte proiecte: nu este cazul;

**2.3)**utilizarea resurselor naturale, în special a solului, a terenurilor, a apei şi a biodivesităţii: se folosește pământul rezultat din săpătura ce se va efectua pentru realizarea gropilor necesare montării stâlpilor, folosit la umplerea gropilor pentru fixarea stâlpilor;

**2.4)**cantitate și tipurile de deșeuri generate/gestionate: - proiectul va genera deşeuri  fără caracter periculos  în etapa de execuţie, deşeuri din construcţii, săpătură, și deșeuri menajere, deşeuri rezultate din resturi de materii prime (resturi manşoane din cauciuc, polietilenă sau din carton bituminat, fibră optică,ţeavă de protecţie cablu, etc.) ;

**2.5**)poluarea și alte efecte negative:

- **Emisii aer:** : pe perioada execuţiei lucrărilor de construcţii, sursele de poluare a aerului atmosferic sunt reprezentate de:

 -lucrările de construire – generează emisii slabe de praf în atmosferă;

 -utilajele/echipamentele cu care se execută lucrările prevazute prin proiect şi transportul materiilor prime – emisii specifice arderilor motoarelor cu combustie internă;

pe perioada de functionare –nue cazul;

- **Emisii apa** pe perioada de construire a obiectivului de investiţii există posibilitatea apariţiei poluării accidentale datorită utilajelor/maşinilor prost întreţinute şi a lucrărilor ce se realizează.

 pe perioada de funcţionare – nu este cazul;

- **Poluarea sonoră**: sursele de zgomot sunt reprezentate de: traficul autovehicolelor si utilajele folosite la amenajarea drumurilor ;

**2.6**) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor știintifice :

 tehnologia nu prezintă risc de accidente majore. Datorită dimensiunilor proiectului nu se vor degaja cantități notabile de gaze cu efect de seră

**2.7)**riscurile pentru sănătatea umană: la faza de implementare a proiectului nu sunt identificate riscuri pentru sănătatea umană.

**3. Amplasarea proiectului**:

**3.1**) utilizarea actuală și aprobată a terenurilor: terenul pe care se va implementa proiectul este situat în intravilanul si extravilanul orasul Baia de Arama si comunele Ponoarele ,Isverna, Balta, , localitatile Dealu Mare , Proitesti , cracu Muntelui, Gheorghesti, Cerna \_varf , turtaba , Nadanova , Gornovita

**3.2)** bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –   proiectul va utiliza în cantităti limitate - combustibili  pentru utilaje, agregate minerale, apă -în etapa de realizare a proiectului;

**3.3)** capacitatea de absorbţie a mediului natural:

**i**.zone umede, zone riverane, guri ale râurilor: nu este cazul;

**ii**.zone costiere și mediul marin: nu este cazul;

**iii**.zonele montane și forestiere: nu este cazul;

**iv**.arii naturale protejate de interes național, comunitar, internațional: amplasamentul pe care urmează să se realizeze proiectul se află în interiorul sitului de importanta comunitara ROSCI 0198 Platoul Mehedinti conform Punctului de Vedere nr. 499 din 04.04.2019, emis de Biroul Calitatea Factorilor de Mediu din cadrul APM Mehedinți;

**v**.zone clasificate sau protejate conform legislației în vigoare: nu este cazul;

**vi**.zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul.

**vii**.zonele cu o densitate mare a populației: nu e cazul;

**viii**.peisajele și situri importante din punct de vedere istoric, cultural sau arheologic: nu este cazul.

**4.Tipurile și caracteristicile impactului potențial:**

**4.1)** importanța și extinderea spațială a impactului: proiectul va avea impact local, numai în zona de lucru, atât în perioada de execuție, cât şi în perioada de funcţionare ;

**4.2)**natura impactului:

 -la faza de execuție sursele de poluare vor avea un impact minor asupra aerului din cauza emisiilor de particule în suspensie, rezultate din construcţii, emisii de poluanți specifici gazelor de eșapament rezultate de la utilajele cu care se vor executa operațiile și de la vehiculele pentru transportul materialelor,

 -de asemenea la faza de execuție a proiectului, impactul asupra factorului de mediu sol/subsol şi apă - poate fi unul semnificativ dacă se produc poluări cu produse petroliere provenite de la utilaje, stocarea necontrolată a deșeurilor,a materiilor prime, etc;

-la implementarea proiectului sursele potențiale de zgomot sunt lucrările propriuzise de realizare a sistematizării terenului, de construire, transportul materialelor;

**4.3)**natura transfrontieră a impactului – nu este cazul;

**4.4**)intensitatea şi complexitatea impactului – zona studiată este antropizată iar impactul asupra factorilor de mediu sol, aer, zgomot este direct de complexitate medie pe termen limitat;

**4.5**) probabilitatea impactului – redusă, atât pe perioada de executie cat si în perioada de functionare;

**4.6)**debutul, durata, frecvenţa şi reversibilitatea preconizate ale impactului – redusa , numai pe perioada implementarii proiectului ;

**4.7)**cumularea impactului cu impactul altor proiecte existente și/sau aprobate: nu este cazul;

**4.8)**posibilitatea de reducere efectivă a impactului: se vor respecta condiţiile de realizare impuse prin prezentul act;

 **II. Motivele pe baza cărora s-a stabilit necesitatea neefectuării evaluării adecvate sunt următoarele:**

-proiectul intră sub incidenţa art.28 din O.U.G. nr.57/2007 privind regimul ariilor natural protejate, conservarea habitatelor natural, a florei şi faunei sălbatice, aprobată prin Legea nr.49/2011, cu modificările şi completările ulterioare - conform punctului de vedere nr.499/04.04.2019, emis de Biroul Calitatea Factorilor de Mediu din cadrul Agenţiei pentru Protecţia mediului Mehedinţi.

Proiectul propus este situat in interiorul sitului natura 2000 ROSCI 0198 Platou Mehedinti ;

 Amplasamentul proiectului propus face parte din teritoriul mai multor localitati care se afla in totalitate in interiorul sitului de importanta comunitara .

 Prin implementarea proiectului nu sunt afectate speciile de flora si fauna si nici habitatele pentru care a fost declarat situl Natura 2000;

Proiectul detine avizul Directiei Administrarea Geoparcului Platoul Mehedinti nr.62/03.04.2019

 **III**. Motivele pe baza cărora s-a stabilit necesitatea neefectuării evaluării impactului asupra corpurilor de apă – proiectul nu se află amplasat în vecinătatea vreunui corp de apă –proiectul detine aviz de gospodarire a apelor emis de de A.N. ”Apele Române” – Administratia bazinala de Apa Jiu –SGA Mehedinti nr.57/26.08.2019 inregistrat la APM MH cu nr. 12189/28.08.2019 cu următoarele condiții impuse:

 Beneficiarul avizului va aduce la cunostiinta A.B.A.Jiu - S.G.A. Mehedinti, data inceperii executiei lucrarilor cu 10 zileinainte de aceasta;

 Pe parcursul executiei lucrarilor, beneficiarul si constructorul vor permite in caz de necesitate accesul si interventia A.B.A.Jiu - S.G.A. Mehedinti pentru executarea unor lucrari sau actiuni necesare in caz de inundatii, poluari accidentale sau alte situatii specifice cursurilor de apa .

 Lucrarile proiectate se vor corela functional sub aspect hidrotehnic cu lucrarile existente , executate in zona, dupa caz .

 Sa nu arunce materiale de nici un fel in albie sau pe malurile: raului Cosustea si paraului Valea Orasului;

 Lucrarile se vor executa numai pe terenuri reglementate din punct de vedere juridic .

 In conditiile in care se modifica prevederile prezentului aviz sau se vor executa lucrari suplimentare fata de cele avizate, se va solicita aviz modificator conform Ordinului MAP nr. 828/2019.

 La punerea in functiune a lucrarilor, beneficiarul va solicita unei societati certificate intocmirea documentatiei tehnice in vederea obtinerii Autorizatiei de Gospodarire a Apelor, normativul de continut al acesteia fiind conform OrdinuluiM.A.P.nr. 891/2019**.**

* **Realizarea acestui proiect se va face cu respectarea următoarelor condiții :**

**a) pentru factorul de mediu apă:**

-în perioada de execuţie a proiectului se va delimita foarte bine zona de lucru şi se

va evita ocuparea, suplimentarea sau lărgirea frontului de lucru în afara amplasamentului în vederea limitării riscului de poluare a solului;

 apa potabilă pentru muncitori va fi procurată din surse controlate iar grupurile sanitare vor fi asigurate de toalete ecologice;

-se vor regasi pe amplsament produse absorbante ce se vor folosi în cazul unor poluări accidentale;

**b) pentru factorul de mediu aer:**

-la implementarea proiectului se vor folosi utilaje periodic verificate tehnic, de generație recentă, dotate cu sisteme catalitice de reducere a poluanților;

-transportul de materiale se va face pe trasee optime;

-reducerea vitezei de circulației;

-măsuri pentru reducerea emisiilor de noxe toxice prin: menținerea utilajelor și mijloacelor de transport în stare tehnică corespunzătoare;

-pentru realizarea investiției se vor utiliza doar căile de acces existente iar transportul materialelor se va face respectându-se graficul de lucrări în sensul limitării traseului şi programului de lucru în scopul evitării creeării de disconfort de orice fel locuitorilor din zonă; nu se vor bloca caile de acces in zona cu materii prime/materiale/utilaje;

-depozitele de materii prime ce pot fi antrenate de vant se vor acoperi evitandu-se fenomenul de vantuire;

**c)pentru factorul de mediu sol:**

-în perioada de execuție a investiției pot apărea accidental poluări ale solului prin pierderea de carburanți, uleiuri/combustibili de la utilajele folosite, fapt pentru care se vor lua măsuri de asigurare a substanțelor absorbante pe amplasament; orice schimb de ulei/piese/reparaţii/spalarea utilajelor si autovehiculelor în incinta amplasamentului este interzisă – aceste operaţiuni – în cazul în care se impun- se vor realiza doar în locuri special amenajate la societăţile autorizate in acest sens;

**d)pentru factorul de mediu zgomo**t:

-investiția se va realiza doar in timpul zilei fără a se creea disconfort fonic populației

din zonă și cu respectarea programului de odihnă al acestora; se vor folosi doar căile de acces existente iar tonajul utilajelor se va adapta tipului de drum folosit;

**e). gospodărirea deșeurilor rezultate pe amplasament**:

-deşeurile menajere vor fi depozitate controlat, în locuri bine stabilite şi amenajate corespunzător prevederilor în vigoare şi a unei depozitări temporare în pubele destinate fiecărui tip de deşeu în parte;

-deşeurile menajere vor fi preluate de către o societate de salubritate locală, autorizată pentru activităţi precum colectarea, sortarea, transportul şi depozitarea deşeurilor menajere în locuri special amenajate;

-după executarea lucrărilor de investiţii zonele afectate vor fi renaturalizate; este

interzis să se abandoneze orice tip de deşeu (menajer şi din construcţie)/materie primă/deşeu de materie primă pe amplasament sau în vecinatatea acestuia după executarea lucrărilor.

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

La finalizarea lucrărilor se va notifica Agenţia pentru Protecţia Mediului Mehedinţi - în vederea verificarii realizarii proiectului în conformitate cu cerinţele legale şi cu condiţiile din prezentul act şi intocmirii procesului verbal de constatare a respectării tuturor condiţiilor impuse, proces-verbal care va face parte din procesul-verbal de recepţie la terminarea lucrărilor.

*Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.*

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.*

 **Director Executiv,**

 **Dragoş Nicolae TARNIŢA**

 **Sef serviciu A.A.A., Sef birou C.F.M.,**

 Marilena **FAIER**  Liviu **CAPRESCU**

 Intocmit ,

 Ilse PALALOGA Magdalena DUMBRAVEANU